**ОБРАЗЛОЖЕЊЕ**

**ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА ГРАДСКЕ ОПШТИНЕ ПАЛИЛУЛА**

 **- ЧЕТВРТА ФАЗА ЈУГОЗАПАД**

План генералне регулације подручја градске општине Палилула - четврта фаза југозапад (у даљем тексту: План), ради се на основу:

* Статута Града Ниша ("Сл.лист Града Ниша", 88/08 и 143/16),
* Одлуке о изради Плана генералне регулације подручја градске општине Палилула - четврта фаза југозапад ("Сл. лист Града Ниша", бр.53/15),
* Закона о планирању и изградњи ("Сл.Гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14 и 145/14) - у даљем тексту: Закон) и
* Правилника о садржини, начину и поступку израде докумената просторног и урбанистичког планирања ("Сл.гласник РС", бр.64/15), у даљем тексту: Правилник.

Носилац израде Плана је Градска управа – Секретаријат за планирање и изградњу Града Ниша. Израда Плана је поверена ЈП Завод за урбанизам Ниш.

План обухвата подручје површине од 719.27ha.

Планом се утврђују оптимална решења претежне намене површина по карактеристичним зонама, површине јавне намене, трасe, коридори и капацитети за саобраћајну, енергетску и комуналну инфраструктуру; зоне за које се обавезно доноси план детаљне регулације и локације за које се обавезно израђује урбанистички пројекат, као и остали садржаји прописани Законом и Правилником, а у свему поштујући смернице и одредбе Генералног урбанистичког плана Ниша 2010-2025. ("Сл. лист Града Ниша", бр.43/11), у даљем тексту: ГУП Ниша и Првим изменама и допунама Генералног урбанистичког плана Ниш 2010-2025. на подручју Плана генералне регулације градске општине Палилула-прва фаза и Плана генералне регулације градске општине Нишка Бања-прва фаза ("Сл. лист Града Ниша", бр.136/16), у даљем тексту: Прве измене и допуне ГУП-а Ниша.

План представља основ за издавање информације о локацији и локацијских услова.

На основу Одлуке о изради Плана урађени су Критеријуми за одређивање могућих карактеристика значајних утицаја на животну средину Плана генералне регулације подручја градске општине Палилула - четврта фаза југозапад ("Сл. лист Града Ниша", бр.\_/15).

На основу Одлуке о неприступању изради стратешке процене утицаја Плана на животну средину и претходно утврђених критеријума, није се приступило изради Извештаја о стратешкој процени утицаја Плана на животну средину.

Приказ активности које се односе на процедуру разматрања и доношења Плана:

* Одлука о изради Плана генералне регулације подручја градске општине Палилула - четврта фаза југозапад ("Сл. лист Града Ниша", бр.53/15);
* Критеријуми за одређивање могућих карактеристика значајних утицаја на животну средину Плана генералне регулације подручја градске општине Палилула - четврта фаза југозапад ("Сл. лист Града Ниша", бр.\_/15);
* Одлуке о неприступању изради стратешке процене утицаја Плана генералне регулације подручја градске општине Палилула - четврта фаза југозапад на животну средину ("Сл.лист Града Ниша", бр.57/15);
* Новински оглас о излагању материјала на рани јавни увид објављен у дневном листу "Данас" 05.04.2016.год.
* Излагање материјала на рани увид јавности, у периоду од 12.04.2016. до 26.04.2016. године;
* Увид у материјал изложен на раном јавном увиду, од стране Комисије за планове Града Ниша, одржане 02.06.2016.године;
* Извештај о обављеном раном јавном увиду бр. 353-1332/2015-06 од 22.06.2016. године;
* Извештај Комисије након извршене стручне контроле нацрта Плана бр. 353-829/2017-06 од 05.10.2017. године;
* Извештај Комисије након обављеног јавног увида у нацрт Плана бр. 353-1126/2017-06 од 21.12.2017. године;
* Позитивно мишљење Скупштине Градске општине Палилула бр. 26/18-02 од 13.02.2018. године.

**ЈП ЗАВОД ЗА УРБАНИЗАМ НИШ СЕКРЕТАРИЈАТ ЗА ПЛАНИРАЊЕ
 И ИЗГРАДЊУ**

 **Директор, Секретар Секретаријата,**

Мр Мирољуб Станковић, дипл.инж.арх. Игор Игић, дипл.инж.грађ.